b'\n_START_ARTICLE_\nGintaras Chomentauskas\n_START_PARAGRAPH_\nGintaras Chomentauskas (g. 1957 m. liepos 27 d. Klaip\xc4\x97doje) \xe2\x80\x93 Lietuvos psichologas, psichoterapeutas, socialini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1980 m. baig\xc4\x97 Vilniaus universitet\xc4\x85, 1985 m. \xe2\x80\x93 Maskvos universitet\xc4\x85. 1985 m. psichologijos moksl\xc5\xb3 kandidatas._NEWLINE_1980\xe2\x80\x931985 m. dirbo Pedagogikos Mokslo tyrimo institute, 1985\xe2\x80\x931993 m. d\xc4\x97st\xc4\x97 Vilniaus pedagoginiame universitete, 1993\xe2\x80\x932001 m. Vilniaus universitete, nuo 1988 m. docentas. 1991\xe2\x80\x931992 m. Kalifornijos \xc5\xa1eimos studij\xc5\xb3 centro (North Holivude) vizituojantis profesorius. Nuo 1991 m. \xc5\xbdmogaus studij\xc5\xb3 centro prezidentas, \xc5\xbeurnalo \xe2\x80\x9ePsichologija tau\xe2\x80\x9c redaktorius, nuo 2010 m. Psichologijos akademijos rektorius. 2002 m. Lietuvos grupin\xc4\x97s psichoterapijos asociacijos prezidentas. 2014 - dabar Lietuvos taikomosios psichologijos asociacijos prezidentas.'